Só spaar ek "My werk by Kwêla is die eerste permanente ding wat ek in 'n lang tyd doen en ek sal beslis in die toekoms geld belê. Tans spaar ek baie deurdat ek die klere wat ek op die program dra agterna kan hou! Ek spaar ook deur nie geld uit te gee op lekkernye, parkeerplek en brandstof nie, maar eerder by die huis te bly en 'n DVD te kyk as om te gaan fliek. Een keer 'n maand bederf ek myself egter met 'n ete by 'n top-restaurant."– Rozanne McKenzie, nuwe Kwêla-veldaanbieder
Die Moneymax-geldprofiel is, ná 20 jaar se navorsing, op wetenskaplike en sielkundige feite gegrond. Deur 28 vrae te beantwoord leer jy jou finansiële sterk en swak punte ken om beter geldkeuses te kan maak, sê Hugo Snyman van Third CircleBatebestuur. Besoek www.ips-online.co.za om jou vraelys in te vul. Dit kos R140.Skakel Hugo by 086 111 4560 of stuur e-pos na hugo@thirdcircle.co.za.
Winkel-verleiding As jy dit nog nie agtergekom het nie: Winkels word só uitgelê om jou te verlei om soveel geld moontlik uit te gee.
Hier's raad: Kyk voor jou. Lekkers word aspris by betaaltoonbanke uitgestal!
Volg jou drome "Ek's 'n go-getter en 'n groot voorstander daarvan dat jy jou ideale en drome moet volg en waar maak. Saam met my werk 'n uitstekende span, wat seker maak alles verloop vlot. Ek werk hard en lewe elke dag asof daar geen môre is nie. – Anthonie Bougas, sanger
1. Straal 'n positiewe houding en selfvertroue uit en blink uit in die werk.2. Wees betroubaar. Wees altyd betyds en werk langer ure, al is dit net 15 minute langer.3. Wees 'n vrywilliger. Bied aan om meer te doen as wat van jou vereis word.4. Sê wat jy dink wanneer jou mening gevra word. As jy iets belangriks kan toevoeg, doen dit.5. Wees koelkop in stresvolle tye.6. Sê vir jou senior jy wil graag permanent werk. Bewys dat jy onvervangbaar is. Doen selfs die klein goedjies na jou beste vermoë.
Pendelhuwelik, Dr. Jannie Botha, Lux Verbi, R69,95As jou loopbaan vereis dat jy soms van jou huweliksmaat geskei is, is hierdie boek vir jou. Jy of jou maat werk dalk gereeld in 'n ander stad of oorsee. Pendelhuwelik sal jou help om die eise van dié leefstyl te hanteer.